Comisia pentru buget, 

finanţe şi bănci
Bucureşti 17.02.1998

Nr. XVIII/2/57

Biroul Permanent

al

Camerei  Deputaţilor

Vă înaintăm, alăturat, raportul suplimentar asupra proiectul de Lege privind aprobarea Ordonanţei de urgenţă a Guvernului nr.65/1997 pentru modificarea şi completarea Legii nr. 91/1996 cu privire la asigurarea facultativă a autovehiculelor Camerei Deputaţilor, Senatului, Curţii Constituţionale, Curţii de Conturi şi Consiliului Legislativ cu care comisia noastră a fost sesizată în fond cu adresa Biroului Permanent nr. 415 din 22 ianuarie 1998.

	PREŞEDINTE,

Traian Decebal Remeş


Prezentul raport completează raportul înaintat cu nr. XVIII/2/57/27.01. 1998

Bucureşti  17.02.1998

Nr. 57
Comisia pentru buget, 

finanţe şi bănci
RAPORT  SUPLIMENTAR

asupra proiectului de Lege privind aprobarea Ordonanţei de urgenţă a Guvernului nr.65/1997 pentru modificarea şi completarea Legii nr. 91/1996 cu privire la asigurarea facultativă a autovehiculelor Camerei Deputaţilor, Senatului, Curţii Constituţionale, Curţii de Conturi şi Consiliului Legislativ
Cu adresa nr. din, Biroul Permanent, conform art.86 din Regulamentul Camerei Deputaţilor, a sesizat pentru examinare şi avizare în fond Comisia pentru buget, finanţe şi bănci cu  proiectul de Lege privind aprobarea Ordonanţei de urgenţă a Guvernului nr.65/1997 pentru modificarea şi completarea Legii nr. 91/1996 cu privire la asigurarea facultativă a autovehiculelor Camerei Deputaţilor, Senatului, Curţii Constituţionale, Curţii de Conturi şi Consiliului Legislativ.

Ulterior, în urma dezbaterilor în Plenul Camerei  Deputaţilor, s-a înaintat spre dezbatere amendamentul depus de domnul deputat Mândroviceanu Vasile, Grupul Parlamentar P.N.L., în vederea întocmirii unui raport suplimentar care să reflecte punctul de vedere al comisiei.

In urma examinării, în şedinţa din data de 17.02.1998, s-a hotărât întocmirea unui raport cu următorul amendament:

	Nr.

crt.
	Articolul

(textul iniţial)
	Amendamentul propus (autorul)

Text adoptat de comisie
	Motivare

	1.
	Pct. 2

Articol unic va avea următorul cuprins:

“Articol unic. – Preşedinţia României, Camera Deputaţilor, Senatul, Guvernul, ministerele şi celelalte autorităţi ale administraţiei publice centrale şi locale, Curtea Constituţională, Curtea de Conturi, Consiliul Legislativ, Avocatul Poporului, Serviciul de Protecţie şi Pază, Curtea Supremă de Justiţie, curţile de apel, tribunalele judecătoreşti şi parchetele de pe lângă instanţele judecătoreşti precum şi celelalte unităţi din sistemul justiţiei, pot încheia contracte de asigurare facultativă a autovehiculelor pe care le deţin, pentru cazurile de avarie, distrugere, furt sau alte evenimente, în condiţiile legii.”
	Comisia propune înlocuirea textului alineatului cu amendamentul domnului Mândroviceanu Vasile, Grupul Parlamentar PNL, astfel:

“Asigurarea facultativă a autovehicolelor deţinute de autorităţile prevăzute la alin. 1 se încheie anual la o societate de asigurare cu sediul în România, în conformitate cu prevederile legale privind regimul achiziţiilor publice.”
	În vederea descentralizării în teritoriu şi efectuarea asigurării facultative cu mai multă operativitate.


Prezentul proiect de Lege face parte din categoria legilor ordinare.

	PREŞEDINTE,

 Traian Decebal Remeş 
	SECRETAR,

 Petre Partal  


Experţi parlamentari:

Bărdiţă Mariana

Onete Alexandru

